Bdan steqsayen wway gar-asen, zwaren deg yizem nnan-as: « A ɛemmi belḥert, anwa id baba-k ? » Inna-asen: « D izem » Rnan uccen nnan-as: « A mḥend, anwa id baba-k ? » Innaasen: « D uccen» Rnan ijjeḍ nnan-as: « Anwa id baba-k ?» Inna-asen: « D aɣyul » Rnan azger nnan-as: « Anwa id baba-k ? » Inna-asen: « Baba d azger.» Rnan aɛudiw nnan-as: « Ay aɛudiw anwa id baba-k ? » Inna-asen: « Baba d aɛudiw. » Uɣalen ɣer userdun nnan-as: « ay aserdun anwa id baba-k ? » Inna-asen: « xali d aɛudiw. » Ḍṣan fell-as ǧǧan-t uɣalen ɣer wid nnan-as i yinisi: « Ay inisi anwa id baba-k ? » Inna-asen: « baba d inisi . » Uɣalen ɣer yifker nnan-as: «Ay ifker anwa id baba-k ? » Inna-asen: « Baba d ifker. » uɣalen ɣer umqiṛṛu nnan-as: « Ay amqiṛṛu anwa id baba-k ? » Inna-asen: « Baba d amqiṛṛu. » Uɣalen ɣer cebbirdu nnan-as: «Ay acebbirdu anwa id baba-k ? » Inna-asen: « baba d acebbirdu » uɣalen ɣer izirdi nnan-as: « ay izirdi anwa id baba-k ? » Inna-asen: « d izirdi. » Uɣalen ɣer ukɛeb nnan-as: « Ay akɛeb anwa id baba-k ? » Inna-asen: « Baba d akɛeb. » Uɣalen ɣer wuccay nnan-as: « Ay uccay, anwa id baba-k ? » Inna-asen: « Baba d uccay. » Uɣalen ɣer yilef nnan-as: « ay ilef, anwa id baba-k ? » Inna-asen: « baba d ilef. » Uɣalen ɣer uydi nnanas: « ay aydi anwa id baba-k ? » inna-asen: « baba d aydi ».